ישראל הזהירה בימים האחרונים את ארגוני המורדים הסוניים הפועלים נגד משטר אסד בסוריה שלא להפציץ ולא לנסות לכבוש את הכפר הדרוזי חדר, מצדו הסורי של הגבול עמה ברמת הגולן. ראש הממשלה, בנימין נתניהו, שהתייחס היום (רביעי) במליאת הכנסת למצב הדרוזים בסוריה, אמר כי "אנו עוקבים בדריכות אחר כל הנעשה בעניין זה. הנחיתי לעשות את כל הפעולות הנדרשות ואני מציע להסתפק באמירתי זו". עם זאת, בצה"ל הבהירו כי הדיווחים על טבח בכפר אינם נכונים.